钦定古今图书集成/理学汇编/文学典/第019卷 > 刘珍
## 钦定古今图书集成/理学汇编/文学典/第019卷 > 刘珍

按《后汉书文苑列传》：“刘珍，字秋孙，一名宝，南阳蔡阳
人也。少好学。永初中，为谒者仆射。邓太后诏使与校
书刘𫘦𬳿马融及五经博士校定《东观五经》、诸子传
记、百家艺术。整齐脱误，是正文字。永宁元年，太后又
诏珍与𫘦𬳿作《建武已来名臣传》。迁侍中，越骑校尉。
延光四年，拜宗正。明年，转卫尉，卒官。著《诔》《颂》《连珠》凡”
七篇，又撰《释名》三十篇，以辩万物之称号云。